# **EDZŐ ALAPKÉPZÉSI SZAK**

**LOVASSPORT SPORTÁG**

**A sportági elmélet szóbeli (30 pont) és írásbeli (30 pont) vizsga témakörei:**

1. A lovassport nemzetközi és hazai története - a választott szakágra vonatkozóan

2. Az olimpiai szakágak versenyszabályai, valamint a választott szakág versenyszabályai

3. A lovassport hazai érdekeltségű jelentősebb nemzetközi eredményei, nagy edző és versenyző egyéniségei, hazai rendezésű jelentősebb nemzetközi sportesemények.

4. A ló felépítése, testtájak, a ló élettani sajátosságai.

5. Lótartási ismeretek, sportlovak takarmányozás.

6. A ló mozgástana, jármódok és lábsorrendjük.

7. A ló egyensúlya és annak változásai.

8. A lovas képzésének területei (ülés, érzés, segítségadás).

9. A lovas egyensúlya, a helyes ülés és üléshibák.

10. A kiképzési skála.

11. Az ütem és az iram szerepe az adott szakágra jellemzően.

12. Versenyre való felkészülés, a verseny

13. Az adott szakágra vonatkozó lószerszámok, sporteszközök, infrastruktúra ismertetése és azok jellemzői.

**Ajánlott irodalom**

* Edzői kézikönyv I. kötet.
* Düle M., Miesner S. et al. (2005): A jól képzett ló. Mezőgazda Kiadó.
* Miesner S., Plewa M. et al. (2005): [A jól képzett lovas](https://lib.tf.hu/liberty/OpacLogin?mode=BASIC&openDetail=true&corporation=HU_TF&action=search&queryTerm=uuid%3D%22156ba0b0c0a808681f3e0735001566ed%22&operator=OR&url=%2Fopac%2Fsearch.do). Mezőgazda Kiadó.
* Müseler W. (2000): [A lovasoktatás kézikönyve](https://lib.tf.hu/liberty/OpacLogin?mode=BASIC&openDetail=true&corporation=HU_TF&action=search&queryTerm=uuid%3D%22156953ccc0a8086872be1edb00138172%22&operator=OR&url=%2Fopac%2Fsearch.do). Mezőgazda Kiadó.
* Némethy B. (2002): [Díjugratás a Némethy-módszerrel](https://lib.tf.hu/liberty/OpacLogin?mode=BASIC&openDetail=true&corporation=HU_TF&action=search&queryTerm=uuid%3D%22159caf75c0a808686709d124001be465%22&operator=OR&url=%2Fopac%2Fsearch.do). Mezőgazda Kiadó.
* Endrődy Á. (2007): [A military ló kiképzése - Adj esélyt a lovadnak!](https://lib.tf.hu/liberty/OpacLogin?mode=BASIC&openDetail=true&corporation=HU_TF&action=search&queryTerm=uuid%3D%22159b9c9fc0a808683d5426e7001b1d08%22&operator=OR&url=%2Fopac%2Fsearch.do) Mezőgazda Kiadó.
* [Irányelvek a lovaglás és hajtás számára I+II+III kötet](https://lib.tf.hu/liberty/OpacLogin?mode=BASIC&openDetail=true&corporation=HU_TF&action=search&queryTerm=uuid%3D%2215a994a3c0a808683243e856001f7de3%22&operator=OR&url=%2Fopac%2Fsearch.do) (1986) Magyar Lovas Szövetség.
* [Lovaglás és Hajtás](https://lib.tf.hu/liberty/OpacLogin?mode=BASIC&openDetail=true&corporation=HU_TF&action=search&queryTerm=uuid%3D%2215857e2ac0a80868097304300017c72a%22&operator=OR&url=%2Fopac%2Fsearch.do) (2005) Lapu Bt.

**A sportági gyakorlati vizsga feladatai (90 pont)**

*1. gyakorlat:*

Díjlovaglás L/3 (minden szakágnak!)

*2. gyakorlat:*

Díjlovas: LM/4 feladat 60%-os teljesítése.

Díjugrató: legalább 8 akadályból, 9 erőkifejtésből álló díjugrató versenypálya lovaglása 120 cm-en.

Lovastusázó: legalább 8 akadályból, 9 erőkifejtésből álló díjugrató versenypálya lovaglása 120 cm-en.

Lovastornász: lovastorna edzésre a ló futószáron történő bemelegítése és elengedtetése, feladatok végrehajtása a versenykövetelményeknek megfelelő összeszedettségi állapot eléréséhez, a versenylópontszám értékelési szempontjainak szem előtt tartásával, 6,5 pont fölött. Felnőtt kötelező gyakorlatok végrehajtása vágtában.

Fogathajtó: akadályhajtás 18 számozott akadállyal, melyből 1 db lehet összetett, maximum 4 verőhibát véthet a felvételiző.

Távlovas: 20-22 km hosszú nyílt edzés teljesítése 60-90 perc alatt, az edzés végén az állatorvosi vizsgálat metabolikai kritériumainak teljesítésével, sántaságvizsgálat elvégzésével.

Western: reining 5 pattern lovaglása legalább 68 pontos szinten.

Lovasíjász: a Kassai Lovasíjász Iskola rendszerében Haladó I. fokozat megléte (120 pont meglövése).

*3. gyakorlat:*

- Futószárazás (minden szakágnak!

**Felvételi vizsga lebonyolításával kapcsolatos információk:**

A Testnevelési Egyetem BA Edző lovas sportági felvételi vizsgája a Magyar Testnevelési és Sporttudományi Egyetem Nemzeti Lovaskultúra Oktatási és Képzési Központban (továbbiakban kecskeméti TF Lovarda) kerül megrendezésre 2025. május végén/június elején.

Program (kb. 08:00-18:00):

* Gyülekező, Eligazítás
* Írásbeli vizsga
* Futószárazás, Díjlovaglás L3 gyakorlati vizsga csoportbontásban
* Írásbeli, Futószárazás, Díjlovaglás L3 vizsgák értékelése
* Ebédszünet
* Szakági gyakorlati vizsgák
* Szóbeli vizsga

A délelőtti program minden felvételiző számára kötelező! A pontos beosztást a reggeli eligazítás során ismertetjük a felvételizőkkel.

A délutáni szakági vizsgákon csak azok a felvételizők vehetnek részt, akik a délelőtti kötelező vizsgarészek során megfelelt minősítést kapnak!

Az írásbeli és szóbeli vizsgán megjelenés az alkalomhoz illő öltözetben.

A gyakorlati vizsgarészeken lovas felszerelés, az adott szakág versenyein elvárt öltözet, és kobak viselése minden felvételiző számára kötelező.

**Felvételi vizsga előkészítő - Edző alapképzési szak Lovassport sportág**

Elméleti előkészítő – Magyar Testnevelési és Sporttudományi Egyetem budapesti campus:

A Lovassportok Csoport elméleti felvételi előkészítőt szervez kb. egy hónappal a felvételi vizsgát megelőzően. Az előkészítőt Zupán Péter tartja, helyszíne a Magyar Testnevelési és Sporttudományi Egyetem budapesti campusa. A megjelenési szándékot nem szükséges külön jelezni, a lovassportra jelentkezők automatikusan megkapják majd a pontos információkat.

Gyakorlati előkészítő – Kecskeméti TF Lovarda:

Gyakorlati felvételi előkészítőn is lesz lehetőség részt venni a felvételi vizsgát megelőző napon a kecskeméti TF Lovardában. A gyakorlati felvételi előkészítő önköltséges és előzetes jelentkezéshez kötött, a Díjlovaglás L3 vizsgarészt érintően kerül megrendezésre megfelelő létszám esetén. A részletekkel és jelentkezéssel kapcsolatos információkat a lovassportra jelentkezőknek időben megküldjük.

**Lovak biztosítása, bokszfoglalás, szálláslehetőség**

A felvételi előkészítőre, valamint a felvételi gyakorlati vizsgarészekre (Futószárazás, Díjlovaglás L3, Szakági gyakorlat) a felvételizők saját lóval készüljenek és érkezzenek!

Akinek esetleg problémát okoz saját lóval teljesíteni a felvételi vizsgát, kérjük, hogy Zupán Péter kollégánkkal vegye fel a kapcsolatot a +36 30 966 6116 telefonszámon.

A TF Lovarda a felvételire érkező lovak részére bokszos elhelyezést biztosít.

A boksz díja bruttó 6000 Ft/nap/ló.

A Lovarda területére lovak csak rendezett lóútlevéllel léphetnek be, melyben az általános versenyszabályzat egészségügyi feltételei az irányadóak. A TF Lovarda házirendje a felvételizők számára is kötelező érvényű (lovat futóhoz, karámhoz, fához nem szabad kikötni)!

A bokszfoglalást Kendrella Ágnes lovardai ügyintézőnél szükséges jelezni a kendrella.agnes@tf.hu e-mail címen legkésőbb egy héttel a ló érkezése előtt.

A Lovardában jelenleg csak aktív hallgatóinknak tudunk szálláslehetőséget biztosítani, a felvételire érkezőknek nem. Étterem és büfé nem üzemel a Lovardában, az étkezésről kérjük önellátással gondoskodni! Étkező és ételmelegítési lehetőség rendelkezésre áll.

**A felvételi vizsgával és a képzés lovas szakmai részével kapcsolatban az alábbi elérhetőségeken tudnak a továbbiakban érdeklődni:**

Balog Orsolya csoportvezető, lovassport szakirányfelelős:

+36 30 683 8520

balog.orsolya@tf.hu

Zupán Péter szakmai főtanácsadó, lovardai ügyek:

+36 30 966 6116

zupan.peter@tf.hu

Dóka Ágnes oktatásszervező:

+36 70 378 6844

lovaskultura@tf.hu

Web: www.tf.hu/lovas